Diari Oficial de la Generalitat Valenciana


Sumari del DOGV 6406, del 26-11-2010 (2010/12166)

RESOLUCIÓ de 22 de novembre de 2010, de la directora de l'Agència Valenciana de Foment i Garantia Agrària, per la qual es convoquen per a l'exercici 2011 les ajudes per a la creació o adequació de les entitats d'assessorament a les explotacions agràries.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6406

Data del DOGV
:   26-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/12168


Data del document
:   22-11-2010

Organisme emissor
:   Agència Valenciana de Foment i Garantia Agrària

Tipus de document
:   Resolució

Correcció d'errades

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 22 de novembre de 2010, de la directora de l'Agència Valenciana de Foment i Garantia Agrària, per la qual es convoquen per a l'exercici 2011 les ajudes per a la creació o adequació de les entitats d'assessorament a les explotacions agràries. [2010/12501]  
Per mitjà d'esta resolució es convoquen les ajudes per a l'exercici 2011 regulades en l'Orde de 24 de juny de 2010, de la Conselleria d'Agricultura, Pesca i Alimentació (DOCV núm. 6303, de 5 de juliol de 2010), per la qual s'aproven les bases reguladores de les subvencions en matèria d'implantació de servicis d'assessorament a les explotacions agràries en el marc del Programa de Desenvolupament Rural de la Comunitat Valenciana 2007-2013.   
En l'article 4.2. de l'orde esmentada s'indica que el termini de presentació de sol·licituds corresponents a la convocatòria de cada any s'establirà per mitjà d'una resolució de la directora de l'Agència Valenciana de Foment i Garantia Agrària publicada en el Diari Oficial de la Comunitat Valenciana.  
En l'article 23.2 de la Llei 38/2003, de 17 de novembre, General de Subvencions, i en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat, s'exigix la publicació de les línies de subvenció que financen i l'import global màxim destinat a les subvencions públiques. De conformitat amb estos preceptes, en l'article 6 de l'Orde de 24 de juny de 2010 esmentada es preveu la publicació anual en el Diari Oficial de la Comunitat Valenciana, per mitjà d'una resolució de la directora de l'Agència Valenciana de Foment i Garantia Agrària, de les quanties totals màximes de les ajudes i de les aplicacions pressupostàries que les financen, d'acord amb els pressupostos de la Generalitat corresponents a cada exercici pressupostari.  
Per tot això, d'acord amb les facultats que em conferix l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV núm. 5344, de 12 de setembre de 2006), i a proposta de la directora general de Producció Agrària, resolc:  
Apartat primer  
S'establix que el termini de presentació de sol·licituds d'ajudes per a l'exercici 2011 siga el mes de desembre de 2010.  
Apartat segon  
1. Les subvencions per a la creació o l'adequació de les entitats d'assessorament a les explotacions agràries estan enquadrades en la mesura 115 de l'eix 1 de les ajudes al desenvolupament rural que finança el Fons Europeu Agrícola de Desenvolupament Rural (FEADER), establit en el Reglament (CE) número 1698/2005, del Consell, de 20 de setembre de 2005, i les ajudes s'emmarquen en la mesura i eix indicats del Programa de Desenvolupament Rural de la Comunitat Valenciana 2007-2013.  
1.1. L'import global màxim de les ajudes regulades en l'article 3.1.a de l'orde de bases per a les inversions en l'adquisició de béns inventariables, a càrrec del capítol 7 de la línia de subvenció SE833000, és:  
Anualitat 2011: 75.000 euros.  
1.2. L'import global màxim de les ajudes regulades en l'article 3.1.b de l'orde de bases, per a la contractació del personal tècnic i administratiu necessari, a càrrec del capítol 4 de la línia de subvenció SE832000, és:  
Anualitat 2011: 200.000 euros.  
2. En el finançament de la mesura 115 participen sobre el cost total de la despesa pública elegible el FEADER, en un 21,58%, el Ministeri de Medi Ambient i Medi Rural i Marí, en un 77,54%, i la Conselleria d'Agricultura, Pesca i Alimentació, en un 0,88%.  
3. La concessió de les ajudes convocades s'efectuarà per mitjà d'un règim de concurrència competitiva i, en el cas que l'import total sol·licitat siga superior a l'import global màxim establit, s'aplicaran els criteris de prioritat establits en el punt 7 de l'article 4 de l'Orde de 24 de juny de 2010 esmentada.  
Apartat tercer  
Tal com es disposa en l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despeses, la concessió de les subvencions estarà condicionada a l'existència en els pressupostos de cada exercici de crèdit adequat i suficient. Així mateix, tots els actes dictats s'entendran condicionats al fet que, quan es dicte la resolució de concessió, persistisquen les mateixes circumstàncies de dret i de fet existents en el moment en què es van produir aquells actes.  
Apartat quart  
Estes ajudes cofinançades pel FEADER, d'acord amb l'article 70.7 del Reglament (CE) número 1698/2005, no poden cofinançar-se per mitjà de la contribució dels fons estructurals, del fons de cohesió o de qualsevol altre instrument financer comunitari.  
Segons l'article 57.2 del Reglament (CE) número 1974/2006, en la nova redacció feta en el Reglament (CE) número 363/2009, els programes de desenvolupament rural poden incloure pagaments realitzats pels estats membres per al desenvolupament rural, exclosos de l'àmbit d'aplicació de l'article 36 del Tractat, a favor de mesures previstes en l'article 25 del Reglament (CE) número 1698/2005, sempre que l'ajuda estatal s'haja descrit de la manera indicada en l'annex II, punt 9, lletra b, del dit reglament.  
En el PDR de la Comunitat Valenciana 2007-2013 s'establix que qualsevol ajuda concedida en virtut de la mesura 115 estarà d'acord amb el Reglament (CE) número 1998/2006, relatiu a l'aplicació dels articles 107 i 108 del Tractat a les ajudes de minimis. Atés que el règim de minimis és un dels previstos en l'esmentat punt 9, lletra b, de l'annex II del Reglament (CE) número 1974/2006, estes ajudes són compatibles amb la política comunitària de competència.  
En virtut del que s'ha exposat i d'acord amb l'apartat 4 de l'article 7 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, esta resolució no requerix ser notificada a la Comissió Europea perquè no posseïx tots els requisits de l'apartat 1 de l'article 107 del Tractat de Funcionament de la Unió Europea (TFUE).  
Apartat cinqué   
Amb relació a la publicació d'informació sobre els beneficiaris, s'informa:  
Que, de conformitat amb l'article 4 del Reglament (CE) número 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) 1290/2005, del Consell, pel que fa a la publicació de la informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenvolupament Rural (FEADER), les seues dades seran publicades d'acord amb estos reglaments i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.  
Quant a les dades de caràcter personal, els beneficiaris podran exercir els drets reconeguts en la Directiva 95/46/CE, del Parlament Europeu i del Consell, de 24 d'octubre de 1995, relativa a la protecció de les persones físiques quant al tractament de dades personals i a la lliure circulació d'estes dades. L'acceptació de la subvenció suposa, per a cada un dels beneficiaris, l'acceptació i l'autorització expressa a l'Agència Valenciana de Foment i Garantia Agrària per a la recollida, la incorporació als fitxers respectius i el tractament d'estes dades personals, com també per a la seua conservació durant els terminis previstos en les disposicions aplicables.  
Apartat sisé  
Contra esta resolució, que posa fi a la via administrativa, es pot interposar potestativament un recurs de reposició davant de la directora de l'Agència Valenciana de Foment i Garantia Agrària, en el termini d'un mes comptador des de l'endemà de la publicació, o impugnar-se directament davant dels jutjats contenciosos administratius en el termini de dos mesos des de l'endemà de la publicació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb els articles 8.3, 25.1, i 46.1 de la Llei de la Jurisdicció Contenciosa Administrativa.   
València, 22 de novembre de 2010.- La directora de l'Agència Valenciana de Foment i Garantia Agrària: Pilar Amigó Salví.